สวัสดีค่ะคือประจำเดือนของหนูมาน้อยและมีสีน้ำตาล ปกติแล้วประจำเดือนของหนูจะมาสีปกติและมา 3-4 วัน แต่ครั้งนี้มาแค่2 วันและมีสีน้ำตาลเข้มมากค่ะมีลิ่มเลือดนิดหน่อยค่ะ แต่ต้นเดือนวันที่ 4 มี พสพ ใส่ถุงยางนะคะแต่ดันแตกเลยกินยาคุม ฉุกเฉินไปค่ะ แบบนี้เป็นอะไรหรอคะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกประจำเดือนที่รู้สึกว่ามาน้อยกว่าปกตินี้ อาจจะต้องดูว่ามาตามรอบเดือนด้วยหรือไม่ การใช้ยาคุมฉุกเฉินก่อนหน้านี้อาจทำให้มีเลือดออกผิดปกติทางช่องคลอดที่ไม่ใช่ประจำเดือนได้ โดยเลือดออกผิดปกติจากยาคุมฉุกเฉินอาจเกิดได้ประมาณ 1-2 สัปดาห์หลังใช้ยา ดังนั้นถ้ากินยามาตั้งแต่ต้นเดือนนั้น อาจจะนีกถึงว่าทำให้เลือดออกผิดปกติตอนนี้ได้น้อยถ้าไม่แน่ใจว่าเป็นเลือดตามรอบเดือนหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป โดยประจำเดือนสามารถมาประมาณ 2 วันได้ ถ้าลักษณะเป็นตามรอบเดือนตามปกติดังกล่าวไป ตรวจการตั้งครรภ์แล้วให้ผลลบ ก็ไม่น่าจะมีอะไรอันตรายค่ะ